આ ટ્રેન અંગે વાત કરવામાં આવે તો તેમાં અલગ-અલગ ૮ પ્રદર્શન કોચ સાથે છે. આ વાતાનુકૂલ સાયન્સ એક્સપ્રેસ ટ્રેન વિદ્યાર્થીઓ, યુવાનો, મહિલાઓ તેમજ જાહેર જનતાના પ્રદર્શન અર્થે આ ચાર દિવસ દરમિયાન સવારે ૧૦.૦૦થી સાંજે ૫.૦૦ કલાક સુધી ખુલ્લી રહેશે. આ ક્લાઈમેટ ચેન્જ ટ્રેનના દરેક કોચમાં પર્યાવરણ અને તેનાથી લોકોના, જીમ જંતુઓ પર કેવી અસર થાય તેની વિગતવાર માહિતી આપવામાં આવી છે. આ ઉપરાંત સોલર પેનલથી પણ તેને સજ્જ કરવામાં આવી છે. અત્રે ઉલ્લેખનીય છે કે, સાયન્સ એક્સપ્રેસ એ વિજ્ઞાન અને ટેકનોલોજી વિભાગ અને કેન્દ્ર સરકારનો વિશેષ કાર્યક્રમ છે. તે ૧૬ વાતાનુકૂલિત કોચ ધરાવતી રેલગાડીમાં મઢેલું ઓક્ટોબર ૨૦૦૭થી ભારતભરમાં ફરતુ એક અનોખું વિજ્ઞાન પ્રદર્શન છે. તેણે ૧,૬૦,૦૦૦ કિમીનો પ્રવાસ કરેલ છે આથી લિમ્કા બુક ઓફ રેકોર્ડસમાં બાર વિક્રમો નોંધાવનાર ભારતનું ફરતું વિજ્ઞાન પ્રદર્શન બન્યું છે.